Burjassot acull la celebració de XXX Festival de Cors Rocieros a la Comunitat Valenciana, el diumenge 1 de desembre
2025-07-24

El Nadal està molt a prop i, amb ell, els actes culturals i festius es multiplicaran a Burjassot. El que donarà el tret d’eixida és el  XXX Festival de Cors Rocieros a la Comunitat Valenciana el qual, organitzat per la Federació d’Entitats Andaluses de la Comunitat Valenciana (FECA- CV), tindrà lloc el diumenge 1 de desembre, a les 11.00 hores, en el Centre Cultural Tívoli.

Amb entrada gratuïta fins a completar aforament, durant el festival s’interpretaran, per part dels quadres andalusos participants, diferents cançons de Nadal juntament amb les que han estat assajant cadascuna de les entitats, al llarg d’aquests mesos.

No faltarà a aquesta cita l’Associació Cultural Andalusa Al- Andalus 25 de Burjassot, que rep amb gran plaer a tots els cors rociers participants.